

**Қазақстан Республикасы Үкіметінің "Қазақстан Республикасы Президентiнiң 2006 жылғы 11 желтоқсандағы № 220 Жарлығын iске асыру жөнiндегi iс-шаралар туралы" 2006 жылғы 23 желтоқсандағы № 1247 және "ҚазАгро" ұлттық басқарушы холдингі" акционерлік қоғамының директорлар кеңесі құрамының кейбір мәселелері туралы" 2014 жылғы 18 сәуірдегі № 377 қаулыларына өзгерістер енгізу туралы**

Қазақстан Республикасы Үкіметінің 2016 жылғы 31 тамыздағы № 506 қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасы Үкіметінің кейбір шешімдеріне мынадай өзгерістер енгізілсін:

      1) «Қазақстан Республикасы Президентiнiң 2006 жылғы

11 желтоқсандағы № 220 Жарлығын iске асыру жөнiндегi iс-шаралар туралы» Қазақстан Республикасы Үкіметінің 2006 жылғы 23 желтоқсандағы № 1247 қаулысында (Қазақстан Республикасының ПҮАЖ-ы, 2006 ж., № 49, 518-құжат):

      көрсетілген қаулымен бекітілген «ҚазАгро» ұлттық басқарушы холдингі» акционерлiк қоғамы қызметiнiң негiзгi қағидаттары туралы меморандумда:

      «ҚазАгро» холдингі» АҚ-ны басқару мәселелерi» деген 5-бөлімде:

      үшінші бөлік мынадай редакцияда жазылсын:

      «ҚазАгро» холдингі» АҚ директорлар кеңесінің құрамына Қазақстан Республикасы Премьер-Министрінің орынбасары, Қазақстан Республикасы Ауыл шаруашылығы министрлігінің, Қазақстан Республикасы Ұлттық экономика министрлігінің, Қазақстан Республикасы Қаржы министрлігінің өкілдері (мәртебесі бірінші басшының орынбасарынан төмен емес), сондай-ақ тәуелсіз директорлар мен «ҚазАгро» холдингі» АҚ-ның Басқарма төрағасы кіреді.»;

      2) «ҚазАгро» ұлттық басқарушы холдингі» акционерлік қоғамының директорлар кеңесі құрамының кейбір мәселелері туралы» Қазақстан Республикасы Үкіметінің 2014 жылғы 18 сәуірдегі № 377 қаулысында (Қазақстан Республикасының ПҮАЖ-ы, 2014 ж., № 29, 246-құжат):

      көрсетілген қаулыға 1-қосымша осы қаулыға қосымшаға сәйкес жаңа редакцияда жазылсын.

      2. Қазақстан Республикасының Ауыл шаруашылығы министрлігі осы қаулыдан туындайтын шараларды қабылдасын.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                      К. Мәсімов*

Қазақстан Республикасы

Үкіметінің

2016 жылғы 31 тамыздағы

№ 506 қаулысына

қосымша

Қазақстан Республикасы

Yкіметінің

2014 жылғы 18 сәуірдегі

№ 377 қаулысына

1-қосымша

 **«ҚазАгро» ұлттық басқарушы холдингі» акционерлік қоғамы**
**директорлар кеңесінің құрамына сайлау үшін мемлекеттік**
**органдардың өкілдері**

|  |  |  |
| --- | --- | --- |
| Мырзахметов
Асқар Исабекұлы | - | Қазақстан Республикасы Премьер-Министрінің орынбасары – Қазақстан Республикасының Ауыл шаруашылығы министрі |
| Бишімбаев
Қуандық Уәлиханұлы | **-** | Қазақстан Республикасының Ұлттық экономика министрі |
| Айтуғанов
Қайрат Қапарұлы | **-** | Қазақстан Республикасының Ауыл шаруашылығы бірінші вице-министрі |
| Теңгебаев
Ардақ Мырзабайұлы  | **-** | Қазақстан Республикасының Қаржы вице-министрі |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК